‘ไทยพาณิชย์’ปันผล2กองอสังหา500ล.
บลจ.ไทยพาณิชย์ ปันผล 2 กองทุนอสังหาริมทรัพย์ POPFCPNRF กว่า 500 ล้านบาท
15 ส.ค. 2554

บลจ.ไทยพาณิชย์ ปันผล 2 กองทุนอสังหาริมทรัพย์ POPFCPNRF กว่า 500 ล้านบาท
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทเตรียมจ่ายเงินปันผลกองทุนรวมสิทธิการเช่าอสังหาริมทรัพย์ไพรม์ออฟฟิศ (POPF) และกองทุนรวมสิทธิการเช่าอสังหาริมทรัพย์ CPN รีเทล โกรท (CPNRF) จากผลดำเนินงานระหว่างวันที่ 1 เม.ย.30 มิ.ย. 2554 รวม 502 ล้านบาท
ทั้งนี้ ทั้งสองกองทุนจะปิดสมุดทะเบียนเพื่อจ่ายเงินปันผลในวันที่ 26 ส.ค. 2554 โดยกองทุน POPF จ่ายปันผล 0.2413 บาทต่อหน่วย ในวันที่ 7 ก.ย. 2554 คิดเป็นอัตราผลตอบแทน 9.95% ต่อปี บนราคาตลาด 9.70 บาท ส่วนกองทุน CPNRF จ่าย 0.2569 บาทต่อหน่วย ในวันที่ 13 ก.ย. 2554 คิดเป็นอัตราผลตอบแทน 7.61% ต่อปีบนราคาตลาด 13.50 บาท 
กองทุน POPF มีอัตราการเช่าพื้นที่โดยเฉลี่ยสูงถึง 99% ในไตรมาส 2 ปี 2554 ส่งผลให้กองทุนมีรายได้หลักจากให้เช่าและบริการ 143 ล้านบาท ส่วน CPNRF มีรายได้จากการลงทุน 452 ล้านบาท เพิ่มขึ้น 6% เมื่อเทียบปีก่อน